CELEX: 62012CN0411
Language: ro
Date: 2012-09-07 00:00:00
Title: Cauza C-411/12: Acțiune introdusă la 7 septembrie 2012 — Comisia Europeană/Republica Italiană

17.11.2012   
            
            
               RO
            
            
               Jurnalul Oficial al Uniunii Europene
            
            
               C 355/10
            
         Acțiune introdusă la 7 septembrie 2012 — Comisia Europeană/Republica Italiană
   (Cauza C-411/12)
   2012/C 355/16
   Limba de procedură: italiana
   
      Părțile
   
   
      Reclamantă: Comisia Europeană (reprezentanți: B. Stromsky, S. Thomas și D. Grespan, agenți)
   
      Pârâtă: Republica Italiană
   
      Concluziile reclamantei
   
   
               —
            
            
               Constatarea faptului că, prin neadoptarea în termenele stabilite a tuturor măsurilor necesare pentru desființarea schemei de ajutoare de stat declarate ilegală și incompatibilă cu piața internă prin Decizia 2011/746/UE a Comisiei din 23 februarie 2011 privind ajutorul de stat acordat de Italia în favoarea Portovesme Srl, ILA SpA, Euralluminia SpA și Syndial SpA [Măsurile de ajutor de stat C 38/B/2004 (ex NN 58/2004) și C 13/2006 (ex N 587/2005)] [notificată la 24 februarie 2012 cu numărul C(2011) 956 și publicată în JO L 309 din 24.11.2011, p. (1-22)], Republica Italiană nu și-a îndeplinit obligațiile care îi reveneau potrivit art. 3, 4 și 5 din decizia respectivă și Tratatului FUE;
            
         
               —
            
            
               obligarea Republicii Italiene la plata cheltuielilor de judecată.
            
         
      Motivele și principalele argumente
   
   Termenul prevăzut în decizie pentru recuperarea ajutoarelor de stat declarate ilegale a expirat la 24 iunie 2011. În plus, pârâta era obligată să comunice Comisiei până la 24 aprilie 2011 cuantumul total al ajutoarelor care trebuie recuperate și măsurile adoptate și preconizate pentru a se conforma deciziei.
   La data introducerii prezentei acțiuni, pârâta nu adoptase încă măsurile necesare pentru recuperarea ajutoarelor acordate întreprinderilor beneficiare și nu comunicase Comisiei toate informațiile solicitate.